Modimo o tlhoile boitimokanyo. (Tito 1:16) Gore batho ba kgone go atamalana le Modimo, bodumedi bo tshwanetse go ama tsela e ba tshelang ka yone mme e se ka ya nna meetlo fela. Ka sekai, Baebele ya re: “Fa motho mongwe a ipona a le moobamedi kafa mokgweng le fa go ntse jalo a sa laole loleme lwa gagwe, mme a tswelela a tsietsa pelo ya gagwe, mofuta wa kobamelo wa motho yono ga o na mosola. Mofuta wa kobamelo o o phepa le o o sa leswafalang go ya ka pono ya Modimo wa rona le Rara ke ono: go tlhokomela masiela le batlholagadi mo pitlaganong ya bone, le motho go ipoloka a se na selabe se se tswang mo lefatsheng.” (Jakobe 1:26, 27) Baebele e e Boitshepo e bitsa kobamelo e e phepa e e senang boitimokanyo e re ke “tumelo e e itshekileng.” Go tweng fa motho yo o go tshwenyang a go tshosetsa ka gore o tla go gobatsa? Mo boemong joo, o se ka wa ngangisana le ene. Tswa moo ka bonako jo bo kgonegang mme o kope thuso ya motho yo mogolo yo o ikanyegang.